Riqingho rale nyongeni

Riqingho rale nyongeni i xitirhisiwa lexi vanhu va xi tirhisaka ku tihlanganisa na vanhu van'wana lava nga ekule na vona, va mga ha xi tirhisa ku rhumela mahungu, mali kumbe ku vulavula karhi wihi na wihi. Ku na tinxaka to hambana ta tiqingho leti ya ka ti ndlandlamuka hi ku famba ka mikarhi. Tiqingho ta masiku lawa ta swikota leswaku munhu a rhumela swithombhe, ntisimu hambi ku ri imeyili hi ku tirhisa ithante.

Riqingho ri na nkoka swinene hikuva ri tisile ku olova evuton'wini bya vanhu hikuva vanhu va swikota ku vulavula na va ndyangu kumbe varhandziwa va vona va ri eka ndhawu yihi kumbe yihi naswona hi karhi wihi kumbe wihi. Vana va xikolo va swikota ku tirhisa riqingho ku endla vulavusisi bya vuxokoxoko mayelana na swa tidyondzo. Riqingho ra swikota ku endla leswaku munhu ava na mphyuphyo wa miehleketo hi ku va a yingisela tisimu, ku vona ti vhidiyo kumbe ku tlanga swa mitlangu . Loko ku ri masiku lawa aswa ha talanga leswaku munhu a lahleka hikuva riqingho  ra swi kota ku komba swiletelo swa le magondzweni.

Hambiswiritano, loko munhu a tirhisa riqingho ngopfu swi nga va na mbuyelo wo ka wu nga ri kahle. Riqingho ri nga kavanyeta vana va xikolo eka swa tidyondzo ta vona ti tlhela ti va tlangisela karhi. Riqingho ri nga va na switandzhaku swo biha eka rihanyu ra munhu tanihi leswi a tshamelaka yona  . Riqingho ri kanganyisa ku etlela  naswona ri nga endla leswaku munhu a va na swiphiqo swa mahlo hambi ku ri ku nyuhwela hi mukhuva wo chavisa. Vanhu vanwana va ha ri hava karhi wa ku vulavula na van'wana hi nyama. Swi na nkoka ku va vanhu va tirhisa riqingho hi vutlharhi na vukheta.

Swihlovo leswi tirhisiweke